6. ΕΓΓΡΑΦΟΝ ΥΠΟΥΡΓΟΥ ΕΡΓΑΣΙΑΣ Αριθ. 36854 της 29 Ιουλ. 1955 Περί ωρών εργασίας Αρτοποιείων Άπαντα τα αρτοποιεία, τόσον του κοινού τύπου, όσον και τα διαθέτοντα κλιβάνους εμμέσου θερμάνσεως και λειτουργούντα δια μιάς ή δύο ομάδων εργασίας αρτεργατών, επιτρέπεται, όπως εκτός του άρτου παράγωσι και αρτοσκευάσματα, εντός των δι’ αποφάσεως του αυτόθι Νομάρχου οριζομένων ωρών εργασίας, καθ’ όσον ουδεμία διάταξις υφίσταται, ήτις να απαγορεύη και την παραγωγήν αρτοσκευασμάτων ή επιβάλη την απασχόλησιν ειδικώς σιμιτεργατών προς τούτο. Εκ των διατάξεων του άρθρ. 9 της υπ’ αριθ. 20023/09/54 «περί κανονισμού των όρων εργασίας εν τοις αρτοποιείοις» προκύπτει, ότι εις τα αρτοποιεία κοινού τύπου απαγορεύεται η νυκτερινή εργασία δια την παραγωγήν αρτοσκευασμάτων και επιτρέπεται μόνον εις τα αρτοποιεία τα διαθέτοντα  κλιβάνους εμμέσου θερμάνσεως δι’ ειδικής ομάδος εκ τριών τουλάχιστον αρτεργατών ή σιμιτεργατών, υπό των απαραίτητον όρον ότι ούτοι θα συναλλάσσονται την επομένην εβδομάδα εις ώρας ημερησίας ομάδος, άλλως θα έδει να ωρίζετο ρητώς, ότι τα αρτοσκευάσματα εις τα ως άνω αρτοποιεία θα παράγωνται αποκλειστικώς και μόνον υπό σιμιτεργατών ή δι’ ειδικής ομάδος σιμιτεργατών. Κατά συνέπειαν, τόσον εις τα αρτοποιεία κοινού τύπου, όσον και εις τα διαθέτοντα κλιβάνους εμμέσου θερμάνσεως, τα παράγοντα εκτός του κοινού άρτου και αρτοσκευάσματα και λειτουργούντα δια μιάς ή δύο ομάδων αρτεργατών, επιτρέπεται η παραγωγή αρτοσκευασμάτων εντός των δι’ αποφάσεως του Νομάρχου οριζομένων ωρών εργασίας (5 ½ π.μ. έως 9 ½ μ.μ.), επιτρεπομένης της νυκτερινής εργασίας (9 ½ μ.μ. έως 5 ½ π.μ.) μόνον εις τα αρτοποιεία τα διαθέτοντα κλιβάνους εμμέσου θερμάνσεως, κατά τα εν άρθρ. 9 της ως άνω αποφάσεως οριζόμενα, υπό τον όρον, ότι η εκ τριών τουλάχιστον αρτεργατών ή σιμιτεργατών ομάς εναλλάσσηται με αντίστοιχον αριθμόν αρτεργατών ή σιμιτεργατών ημερησίας ομάδος κατά την επομένην εβδομάδα εις ώρας ημεερησίας. 